কলাপাড়া (পটুয়াখালী) প্রতিনিধি : মাথার উপর নেই টিনের চাল। নেই দরজা-জানালাও। একপাশে টিনের বেড়া থাকলেও অন্যপাশের বেড়া ঝড়ে উড়ে গেছে। একটি কক্ষে গোটা সাতেক বেঞ্চ ও দুটি অর্ধভঙ্গ চেয়ার-টেবিল দিয়ে চলছে শিশু থেকে পঞ্চম শ্রেণী পর্যন্ত ১৫৫ ছাত্র-ছাত্রীর লেখাপড়া। বৃষ্টি হলেই ছুটি হয়ে যায় স্কুল। পটুয়াখালীর কলাপাড়ার লালুয়া ইউনিয়নের পশ্চিম হাচনাপাড়া সরকারী প্রাথমিক বিদ্যালয়ের চিত্র এটি। প্রায় এক বছর ধরে এভাবেই চলছে এ বিদ্যালয়ের ছাত্র-ছাত্রীদের পাঠদান।